Aalborg Stiftstidende, 1841-09-24
Nyeste Post-Efterretninger. De private Efterretninger om, at Urolighederne i Paris endnu vedvarede den 14de og 15de, stadfæstes ikke blot men det er endogsaa vist, at samme Optrin ere blevne gientagne den 16de. Efterat Uordenerne hidtil havde indskrænket sig til Aftentimmerne, samlede talrige Folkehobe sig allerede tidligt om Morgenen den 15de i Faubourg SainAntoine. De forholdt sig imidlertid rolige, indtil Politiet arresterede nogle foregivne Medskyldige af Pappard. Mængden satte sig herimod og voxte med hver Time. Dens Vaaben vare meget uskyldige, thi de bestode for største Delen af Kartofler, som man tog fra nogle Gartnerkarret, Mængden havde lagt under Beslag. Municipalgarden drev uden videre Møie disse Hobe fra hinanden, men de vendte strax tilbage, saasnart Soldaterne forsvandt. - Til samme Tid var en stor Menneskemasse forsamlet ved Portene St. Denis og St. Martin, man hørte Raabet: Ned med Guizot, Ned med Manden fra Gent!" Her stødte Patrouillerne imidlertid ikke paa nogen Modstand. Endelig var ogsaa Place du Chatelet og Rue Saint Denis ligesom de foregaaende Dage besatte af talrige Hobe, dog havde Sammenrottelsen her en ganske eiendommelig Charakteer. Næsten hele Menneskemassen havde ganske rolig sat sig ned, hvor der kun var en Plads at finde, og da der tillige hverken vare Municipalgardister eller Politiagenter i Uniform tilstede, kunde man have troet, at Alt ventede paa Begyndelsen af et eller andet Skuespil. Næsten alle Boder vare lukkede, dog mindre af Frygt for Plyndring end for at Eierne kunde faae Tid til at gaae hen og see paa Opløbet. - Om Aftenen antoge imidlertid alle disse Hobe, især i Faubourg St. Antoine, en truende Charakteer. Ligeoverfor Rue Tracassiere, ligge paa det Sted, hvor der var skudt paa Prindserne, forsøgte man at reise en Barricade, hvis Hovedbestanddeel var en væltet Omnihus, men strax tykkede to Pelotons af Municipalgarden med Politicommissairer i Spidsen mod dette Punct og gjorde igjen Plads. Kl. 8 viste Municipalgaden til Hest sig og insede Gaden aldeles. Og saa paa alle Boulevarderne vare opstillede hele Batailloner af Municipalgaden og fra Kl. 4 om Eftermiddagen, droge Patrouiller af 25-30 Mand med en Tambour i Spidsen igjennem Hovedgaderne. Om Morgenen den 16de var Alt roligt; Faubourg St. Antoine havde igjen sit sædvanlige Udseende; rigtignok bemærkede man flere Skarer, af Mennesker, men det var Skarer af Glarmestre, som med Fryd og Glæde satte Ruder ind og saaledes reparerede de Dagen for beskadigede Vinduer. Om Aftenen fandt der imidlertid nye Sammenrottelser, Sted, for hvilke især Boulevarderne St. Martin og St. Dennis vare Skuepladsen. Flere Cabrioletter bleve anholdte og kastede om og en Mængde Vinduer og Lygter slagne itu; dog var Tumulten i det Hele taget ikke betydelig, og da en frygtelig Pladskregn begyndte at strømme ned, flygtede Nattens Helte i største Fart hjem og i Seng. Jøvrigt bemærkede man, at der udenfor flere Handelshuse og Fabriker vare opstillede Skildvagter og Detaschementer, for at formene Arbeiderne at komme ud. Det bedste Beviis paa at Urolighederne ikke ere skikkede til at vække nogen stor Bekymring er Statspapirernes vedvarende Stigen i nogle Dage. - Man har iøvrigt bemærket, at hverken National- garden eller Linietropperne ere blevne tilkaldte for at gjenoprette Roligheden; man har kun brugt Municipalgaden. Linietropperne ere imidlertid alle consignerede i deres Caserner, de vigtigste Poster ere fordoblede og det lader endogsaa til, at der ere uddeelte Patroner, idet mindste ere 40000 komne fra Vinennes. Under denne Gjæring i Hovedstaden, kunde det let komme til en frygtelig Explosion, naar en Efterretning stadfæstede sig, som den 15de blev udbredt i hele Paris. Jndtil nu har nemlig Census i Paris været indskrænket til Revisionen af Folketallet, men til den 25de havde man ansat Vurderingen af Eiendomme, som i saa høi Grad ophidsede den største Deel af Departementerne, og medens man hidindtil var overbeviist om, at Finantsministeren ikke vilde bringe sit System til Udførelse i Hovedstaden, hedder det nu med Bestemthed, at han paa den fastsatte Dag ogsaa her vil skride til Udførelsen af sine Forholdsregler. - I Clermont er Roligheden gjenoprettet.